CELEX: 22011D0123
Language: el
Date: 2011-12-02 00:00:00
Title: Απόφαση της Μεικτής Επιτροπής του ΕΟΧ αριθ. 123/2011, της 2ας Δεκεμβρίου 2011 , για την τροποποίηση του παραρτήματος I (Κτηνιατρικά και φυτοϋγειονομικά θέματα) της συμφωνίας για τον ΕΟΧ

15.3.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 76/1
            
         ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 123/2011
   της 2ας Δεκεμβρίου 2011
   για την τροποποίηση του παραρτήματος I (Κτηνιατρικά και φυτοϋγειονομικά θέματα) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της εν λόγω συμφωνίας, εφεξής καλούμενη «συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα I της συμφωνίας τροποποιήθηκε με την απόφαση αριθ. 112/2011 της Μεικτής Επιτροπής του ΕΟΧ της 21ης Οκτωβρίου 2011 (1).
            
         
               (2)
            
            
               Η απόφαση 2010/749/ΕΕ της Επιτροπής, της 2ας Δεκεμβρίου 2010, για τροποποίηση της απόφασης 2007/453/ΕΚ όσον αφορά την κατάσταση που επικρατεί ως προς τη ΣΕΒ στην Ινδία, στο Περού, στον Παναμά και στη Νότια Κορέα (2), πρέπει να ενσωματωθεί στη συμφωνία.
            
         
               (3)
            
            
               Η απόφαση 2010/761/ΕΕ της Επιτροπής, της 7ης Δεκεμβρίου 2010, για την τροποποίηση των παραρτημάτων Ι και ΙΙ της απόφασης 2010/221/ΕΕ σχετικά με τα εθνικά μέτρα που ενέκρινε η Ουγγαρία και το Ηνωμένο Βασίλειο για την εαρινή ιαιμία του κυπρίνου (SVC) (3), πρέπει να ενσωματωθεί στη συμφωνία.
            
         
               (4)
            
            
               Η απόφαση 2011/187/ΕΕ της Επιτροπής, της 24ης Μαρτίου 2011, σχετικά με την τροποποίηση της απόφασης 2010/221/ΕΕ για την έγκριση εθνικών μέτρων με σκοπό την πρόληψη της εισόδου του ερπητοϊού των στρειδιών 1 μνar (OsHV-1 μνar) σε ορισμένες περιοχές της Ιρλανδίας και του Ηνωμένου Βασιλείου (4), πρέπει να ενσωματωθεί στη συμφωνία.
            
         
               (5)
            
            
               Η παρούσα απόφαση εφαρμόζεται στην Ισλανδία με τη μεταβατική περίοδο που ορίζεται στην παράγραφο 2 του εισαγωγικού μέρους του κεφαλαίου I του παραρτήματος I για τους τομείς στους οποίους δεν ίσχυε η συμφωνία για την Ισλανδία πριν από την αναθεώρηση του παρόντος κεφαλαίου με την απόφαση αριθ. 133/2007 της Μεικτής Επιτροπής του ΕΟΧ της 26ης Οκτωβρίου 2007 (5).
            
         
               (6)
            
            
               Η παρούσα απόφαση αφορά νομοθεσία σχετικά με κτηνιατρικά θέματα. Η νομοθεσία σχετικά με κτηνιατρικά θέματα δεν εφαρμόζεται στο Λιχτενστάιν στον βαθμό που η εφαρμογή της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με το εμπόριο γεωργικών προϊόντων επεκτείνεται στο Λιχτενστάιν, όπως διευκρινίζεται στις τομεακές προσαρμογές του παραρτήματος I. Ως εκ τούτου, η παρούσα απόφαση δεν εφαρμόζεται στο Λιχτενστάιν,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το κεφάλαιο I του παραρτήματος I της συμφωνίας τροποποιείται ως εξής:
   
               1)
            
            
               Στο σημείο 94 (απόφαση 2010/221/ΕΕ της Επιτροπής) του μέρους 4.2, προστίθενται τα ακόλουθα:
               «, όπως τροποποιήθηκε με:
               
                           —
                        
                        
                           
                              32010 D 0761: απόφαση 2010/761/ΕΕ της Επιτροπής της 7ης Δεκεμβρίου 2010 (ΕΕ L 322 της 8.12.2010, σ. 47),
                        
                     
                           —
                        
                        
                           
                              32011 D 0187: απόφαση 2011/187/ΕΕ της Επιτροπής της 24ης Μαρτίου 2011 (ΕΕ L 80 της 26.3.2011, σ. 15).».
                        
                     
         
               2)
            
            
               Στο σημείο 49 (απόφαση 2007/453/ΕΚ της Επιτροπής) του μέρους 7.2 προστίθεται η ακόλουθη περίπτωση:
               
                           «—
                        
                        
                           
                              32010 D 0749: απόφαση 2010/749/ΕΕ της Επιτροπής της 2ας Δεκεμβρίου 2010 (ΕΕ L 318 της 4.12.2010, σ. 47).».
                        
                     
         Άρθρο 2
   Τα κείμενα των αποφάσεων 2010/749/ΕΕ, 2010/761/ΕΕ και 2011/187/ΕΕ στην ισλανδική και στη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει στις 3 Δεκεμβρίου 2011, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (6).
   Άρθρο 4
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 2 Δεκεμβρίου 2011.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Kurt JÄGER
      
   
   
      (1)  ΕΕ L 341 της 22.12.2011, σ. 72.
   
      (2)  ΕΕ L 318 της 4.12.2010, σ. 47.
   
      (3)  ΕΕ L 322 της 8.12.2010, σ. 47.
   
      (4)  ΕΕ L 80 της 26.3.2011, σ. 15.
   
      (5)  ΕΕ L 100 της 10.4.2008, σ. 27.
   
      (6)  Δεν έχουν αναφερθεί συνταγματικές απαιτήσεις.